
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบล

เรื่อง  รายชื่อผู้มีสิทธิเข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่ง
ในระดับที่สูงขึ้น  สำหรับตำแหน่ง ปลัดองค์การบริหารส่วนตำบล  
(นักบริหารงานองค์การบริหารส่วนตำบล ระดับ 7)
สังกัดองค์การบริหารส่วนตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช

...........................................................


ตามที่คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบล  ได้ประกาศรับสมัครเข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น  ตำแหน่ง ปลัดองค์การบริหารส่วนตำบล  (นักบริหารงานองค์การบริหารส่วนตำบล  ระดับ 7)  ขององค์การบริหารส่วนตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช  โดยเปิดรับสมัครตั้งแต่วันที่  27  มกราคม  ถึงวันที่  19  กุมภาพันธ์  2552  นั้น


บัดนี้  การรับสมัครเข้ารับการคัดเลือกดังกล่าวได้เสร็จสิ้นแล้ว  คณะกรรมการคัดเลือก
พนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น  สำหรับตำแหน่งผู้บริหารขององค์การบริหารส่วนตำบล  จึงขอประกาศรายชื่อผู้มีสิทธิเข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น   สำหรับตำแหน่ง   ปลัดองค์การบริหารส่วนตำบล  (นักบริหารงานองค์การบริหารส่วนตำบล  ระดับ 7)  องค์การบริหารส่วนตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช  ตามบัญชีรายชื่อแนบท้ายประกาศนี้   และขอให้ผู้มีสิทธิเข้ารับการคัดเลือกฯ  ไปรายงานตัวเพื่อเข้ารับการคัดเลือกในวันเสาร์ที่ 14  มีนาคม  2552 ตั้งแต่เวลา 08.00 น. เป็นต้นไป ณ  ห้องประชุมท้องถิ่นอำเภอเมืองนครศรีธรรมราช  จังหวัดนครศรีธรรมราช


อนึ่ง  บัญชีรายชื่อผู้มีสิทธิเข้ารับการคัดเลือกตามท้ายประกาศนี้  ในกรณีที่ไม่มารายงานตัวภายในวัน เวลาและสถานที่ที่กำหนด  ถือว่าผู้นั้นสละสิทธิในการเข้ารับการคัดเลือก


จึงประกาศให้ทราบโดยทั่วกัน





ประกาศ  ณ  วันที่   4   เดือน  มีนาคม  พ.ศ. 2552
      สมศักดิ์  ราโชกาญจน์
      (นายสมศักดิ์  ราโชกาญจน์)
    ผู้ทรงคุณวุฒิในคณะกรรมการพนักงานส่วนตำบลจังหวัดนครศรีธรรมราช
                    ประธานกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
                                     สำหรับตำแหน่งผู้บริหารขององค์การบริหารส่วนตำบลมะม่วงสองต้น
บัญชีรายชื่อพนักงานส่วนตำบลผู้มีสิทธิเข้ารับการคัดเลือกเพื่อแต่งตั้งให้ดำรงตำแหน่ง
ในระดับที่สูงขึ้น  สำหรับตำแหน่ง ผู้บริหารขององค์การบริหารส่วนตำบล
(นักบริหารงานองค์การบริหารส่วนตำบล ระดับ 7)
สังกัดองค์การบริหารส่วนตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช

